 Assalaamu Calaykum: Walaal Miski, Sekada Fidradu waxay ku waajibaysaa qofkii haleela qayb rabadaan ka mid ah iyo qayb shawwaal ka mid ah, qofkasta oo muslim ah iyo qofkii ay quudintiisu saarantahay waxaa ku waajib ah, haddii ay muslimiin yihiin, midkasta afar sacab Mud waana labada sacab oo buuxda, waxayna noqonaysaa 1650g oo Qamadi ah ama 1kg iyo 650g oo ah cuntada magaalada laga cuno tan u badan, haddii ay ka soo haraan dayntiisa iyo marashadiisa iyo hoygiisa iyo cuntadiisa iyo cuntada dadka in uu quudsho laga rabo maalinta ciidda ah iyo habeenkeeda. 